23/05/2013 | Administración LocalMunicipal
Teo
Bases reguladoras da convocatoria de subvencións ás entidades promotoras da igualdade de xénero e asociacións que desenvolvan actividades no ámbito dos servizos sociais

A Xunta de Goberno Local, na sesión de data 06/05/2013, por unanimidade dos seus membros e por delegación da alcaldía (Res 410/2011), acorda: Primeiro.- Aprobar as Bases da Convocatoria de Subvencións a entidades promotoras da igualdade de xénero e asociacións que desenvolvan actividades no ámbito dos servizos sociais, sen ánimo de lucro, polas actividades realizadas durante o ano 2012. Segundo.- Proceder á súa exposición pública mediante edicto no Boletín Oficial da Provincia e no Taboleiro de Edictos do Concello. As presentes bases teñen por finalidade regular a concesión de subvencións destinadas a actividades organizadas ou promovidas por asociacións promotoras da igualdade de xénero, e asociacións que desenvolvan actividades no ámbito dos servizos sociais, de promoción da igualdade de xénero e temática social no ano 2012, con cargo á partida 230/480.00 do Orzamento de 2012 prorrogado a 2013, por un importe total de 11.300 euros. Son obxectivos perseguidos polas axudas reguladas nestas bases a potenciación da inclusión social de persoas e colectivos con necesidades específicas e a promoción de igualdade entre homes e mulleres. As asociacións promotoras da igualdade de xénero e asociacións que desenvolvan actividades no ámbito dos servizos sociais, todas elas sen ánimo de lucro, con domicilio social no Concello de Teo e inscritas no Rexistro de Asociacións do Concello de Teo. Non poderán ter a condición de beneficiarios aquelas persoas ou entidades nas que concorran as circunstancias enumeradas no artigo 13.2 da Lei 38/2003. As subvencións que se outorguen ao abeiro das presentes bases, terán como finalidade: a) Colaboración en gastos correntes derivados da realización de actividades por parte dos suxeitos mencionados no artigo 2º das presentes Bases e, dos gastos de conservación, mantemento ou reparacións menores, que non teñan o carácter de investimento, necesarios para o desenvolvemento destas no ano 2012. b) Gastos ocasionados pola organización de actividades durante o ano 2012 dentro do territorio municipal. As solicitudes presentaranse, no Rexistro Xeral do Concello, no prazo de 30 días naturais, contados dende o día seguinte da publicación destas bases no Boletín Oficial da Provincia. A convocatoria de subvencións farase pública no taboleiro de edictos do Concello. As solicitudes de subvención deberán presentarse no modelo normalizado (Anexo I) que se facilitará no Rexistro Xeral do Concello, e que irá acompañada dos seguintes documentos: a) Documento asinado polo/a representante da entidade facendo constar as actividades desenvolvidas e a relación nominal de participantes. b) Copia cotexada do CIF, so necesaria no caso de non estar depositada no concello. c) Cartelería, notas de prensa e memoria das actividades organizadas coas que concorre a esta subvención. d) Memoria descriptiva das actividades desenvoltas en 2012, con detalle de cada un dos gastos en que se incorreu para a súa realización, a súa cuantificación e o financiamento que se obtivo. Nesta memoria indicaranse os obxectivos que se pretendían acadar coa realización das actividades e os finalmente conseguidos. e) Certificación bancaria da conta onde se efectuarán os pagamentos. f) Declaración xurada conforme o solicitante non está incurso en ningunha das causas de prohibición de percepción de subvencións ou axudas públicas mencionadas no artigo 13 da Lei 38/2003. No caso de solicitudes defectuosas ou incompletas, concederase un prazo de 10 días para a súa corrección, arquivándose sen máis trámites de non se emendaren os defectos en dito prazo. As subvencións reguladas nas presentes Bases concederanse en réxime de concorrencia competitiva, polo que as solicitudes que cumpran os requisitos serán avaliadas consonte os criterios que de seguido se sinalan: 1. Actividades de carácter anual. Máximo 10 puntos. Un punto por cada actividade.2. Actividades de carácter non anual (celebracións de entre un día e 15 días ) Máxima 5 puntos. (0.25 puntos por cada actividade). 3. Número de persoas participantes nas actividades de carácter anual, censadas no concello de Teo. Máximo 8 puntos. Ata 100, 8 puntos. Ata 75, 7 puntos. Ata 50, 6 puntos. Ata 25, 5 puntos. Ata 15, 4 puntos.4. Valoración do carácter das actividades subvencionadas, segundo o grupo dos seguintes no que poidan incluírse: · As dirixidas a colectivos con discapacidade intelectual: 5 puntos · As dirixidas á persoas da terceira idade: 3 puntos · Fomento da igualdade entre homes e mulleres: 3 puntos · Integración social de persoas con deficits de este tipo: 3 puntos · Conciliación da vida laboral e familiar: 3 puntos · Calquera outro aspecto de especial interese para o benestar social da poboación de Teo: ate 4 puntos. As entidades deberan expresamente solicitar que se lle conceda a puntuación dos apartados anteriores, explicando porque pensan que as súas actividades estarían nun grupo ou noutro.5. Gastos derivados do coidado e mantemento das instalacións propias. Máximo 5 puntos. Gastos de auga, 1 puntos. Gastos de luz, 2 puntos. Gastos de conservación da instalación, 3 puntos. Aquelas asociacións que reciban unha subvención nominativa do concello de Teo non poderán concorrer a esta convocatoria coas mesmas actividades que xa están subvencionadas. En ningún caso o importe máximo da subvención de cada solicitante superará o 60% do orzamento da entidade ou asociación para a tempada obxecto da solicitude. Cada entidade indicara o importe máximo que poderá xustificar para esta subvención, non podendo concederlle un importe superior. Esta indicación farase constar no apartado a) da base quinta. O importe máximo indicado será por 11.300 €. As solicitudes dirixiranse á Concelleiro delegado de Benestar Social, Igualdade e Participación Veciñal nos prazos indicados no punto 4º das presentes Bases. Os servizos sociais comunitarios serán o órgano competente para a instrución do procedemento, así como para a realización de cantas actuacións estimen necesarias para a determinación, coñecemento e comprobación dos datos en virtude dos que debe pronunciarse a resolución. O órgano instrutor do procedemento será o encargado de requirir dos solicitantes a emenda de deficiencias nas solicitudes presentadas. Ademais elaborará un informe de cada unha das solicitudes presentadas no que se fará constar: — Nome da entidade e contía máxima da subvención á que opta. — Se está ou non completa a documentación do expediente, con expresión da data da finalización do prazo de presentación, no seu caso — Se cumpre os requisitos da convocatoria, con indicación expresa dos que non cumpra de ser o caso. A valoración das propostas presentadas, en base aos criterios relacionados no punto anterior, efectuaraa unha Comisión de Valoración constituída pola Concelleiro delegado de Benestar Social, Igualdade e Participación Veciñal que a presidirá, a concelleira delegada de Educación, a coordinadora dos servizos sociais comunitarios, e a psicóloga municipal, quen actuará tamén como secretaria da comisión de valoración. Esta Comisión elevará unha proposta de concesión á Xunta de Goberno Local previo informe da Intervención municipal. A Xunta de Goberno Local será o órgano competente para a adopción do acordo de concesión de subvencións. Este acordo esgotará a vía administrativa. A resolución das subvencións notificaranse individualmente e publicaranse no Taboleiro de Anuncios do Concello, indicando a puntuación obtida por cada solicitude, o importe subvencionado e/ou os motivos da denegación. As entidades subvencionadas ao abeiro destas bases quedarán obrigadas a colaborar co Concello naquelas actividades que este organice cando lle sexa requirido e farán constar na súa publicidade o patrocinio do Concello de Teo. Para o abono do importe das subvencións económicas concedidas, será imprescindible acreditar polos perceptores/as a aplicación efectiva dos fondos percibidos con destino á finalidade que motivou a concesión mediante a presentación da seguinte documentación: a) Memoria económica de ingresos e gastos, acompañada facturas relacionadas coa actividade subvencionada e por un importe superior á cantidade concedida. Só se admitirán facturas orixinais ou fotocopias cotexadas emitidas con posterioridade á realización dos gastos (adquisición de subministracións, prestación de servizos) e nas que ademais de reunir todos os requisitos legais, deberán figurar en detalle todos os conceptos incluídos nela, e a constancia expresa de ”pagada”, asinada e indicando o nome e o DNI da persoa representante da empresa, que recibe o pagamento ou mediante xustificante da transferencia bancaria. No caso de que se xustifiquen gastos de persoal deberán presentarse nóminas e TCs. Só se admitirán recibos ou tickets nos casos que permite o Regulamento de Facturación (art.3 do RD 1619/2012, de 30 de novembro). b) Indicación expresa de que se realizou o fin para o que a subvención foi concedida. c) Declaración doutras axudas e/ou subvencións percibidas para a mesma finalidade, indicando no seu caso, de que o conxunto das axudas percibidas non superaron o gasto realizado. d) Memoria descriptiva das actividades realizadas en 2012 financiadas pola subvención, indicando os obxectivos perseguidos e os resultados obtidos. e) Certificación de atoparse ao corrente coas súas obrigas con Facenda e coa Seguridade Social.(a certificación poderase sustituír por unha declaración xurada cando o importe da subvención non acade os 3.000€) As subvencións xustificaranse antes do 15 de novembro de 2013. Excepcionalmente e previa solicitude motivada de prórroga poderá presentarse xustificación ata o 15 de decembro de 2013. No caso de non xustificarse no prazo anteriormente mencionado, procederase á revogación da mesma. A non presentación da conta xustificativa dentro do exercicio 2013 dará lugar á pérdida da subvención. — Os xuros debedores de contas bancarias. — Os xuros, recargos e sancións administrativas. — Os gastos de procedementos xudiciais. O pagamento realizarase unha vez que os e as beneficiarias xustifiquen os gastos ocasionados na execución das actividades subvencionadas, sempre dentro do prazo sinalado no punto e). e despois da fiscalización da conta xustificativa pola Intervención Municipal e posterior aprobación da mesma pola Alcaldía, quen ordenará o pago. O coeficiente de financiamento será 1, de xeito que, cando se presenten xustificantes por importe inferior ao concedido na achega, esta se verá reducida proporcionalmente. Os servizos sociais comunitarios poderá solicitar en calquera momento as explicacións e documentos que considere necesarios para o oportuno seguimento das actividades subvencionadas. Sen prexuízo do disposto na normativa xeral e nas Bases de Execución do Orzamento Municipal en materia de subvencións, os perceptores destas subvencións veranse na obriga de devolver as cantidades percibidas para o suposto de que incumpran algunha das condicións das bases recollidas na presente normativa. Nos aspectos non especificados nestas bases, as presentes axudas regularanse polo disposto na normativa xeral reguladora de subvencións, en especial, a Lei 38/2003, de 17 de novembro, xeral de subvencións. O que se fai público aos efectos da apertura do prazo de presentación de solicitudes de subvencións polas persoas ou entidades que correspondan, tal e como se recolle nas indicadas Bases. As entidades que sexan destinatarias das axudas recollidas nestas bases deberan sinalar na publicidade das actividades realizadas durante o ano 2014 a seguinte lenda “co apoio do concello de Teo”, seguido do escudo oficial do mesmo. Teo, 8 de abril de 2013. O Concelleiro delegado de Benestar Social, Igualdade e Participación Veciñal Ignacio Iglesias Villar -Entidade socilitante -Domicilio social -CIF - Localidade -Teléfono - Correo electrónico -Representante da entidade -DNI -Teléfono - Cargo que ocupa -Nº conta bancaria (20 díxitos): -Actividades de carácter anual: -Outras actividades. …………………………………….…………………………………. …………………………………….…………………………………. Número de participantes actividades anuais Organización de actividades Listado de persoas empadroadas participantes en actividades anuais ………….…………………………………………………………………………. ………………….…………………………………………………………………. …………….………………………………………………………………………. -Orzamento total do ano 2012: - Importe máximo da Subvención solicitada: Declaro que: -Acepto expresamente as bases da convocatoria de subvención. -O solicitante reúne todos e cada un dos requisitos da convocatoria -Os datos que constan nesta solicitude e nos documentos que se achegan son certos. Teo, ………. de ……… 2013. Sinatura do representante. Teo, 7 de maio de 2013. O ALCALDE Martiño Noriega Sánchez